Document ID: 32004D0273

Odločba Komisije
z dne 18. marca 2004
o prilagoditvi Odločbe 2001/881/ES v zvezi z dodajanjem in brisanjem s seznama mejnih kontrolnih točk zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške
(notificirana pod dokumentarno številko K(2004) 823)
(Besedilo velja za EGP)
(2004/273/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti člena 2(3) Pogodbe,
ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške [1] ter zlasti člena 57 Akta,
ob upoštevanju naslednjega:
(1) Za nekatere akte, ki jih je sprejela Komisija in veljajo tudi po 1. maju 2004 ter jih je treba prilagoditi zaradi pristopa, potrebne prilagoditve niso bile predvidene v Aktu o pristopu, zlasti v Prilogi II k Aktu. Te dodatne prilagoditve je treba sprejeti pred pristopom, da se začnejo uporabljati z dnem pristopa.
(2) Postopek širitve bo imel za posledico bistvene premike in spremembe kopenskih meja nove Skupnosti s sosednjimi tretjimi državami, širitev obalnih meja z vključitvijo dodatnih delov obale Baltskega in Sredozemskega morja in dodatno število mednarodnih letališč.
(3) Hkrati se bo zaradi pristopa enotni trg razširil in zajel večji del Srednje Evrope, nekatere države članice, predvsem Avstrija, Nemčija in Italija, ne bodo več predstavljale vzhodne meje Skupnosti s tretjimi državami in nekatere obstoječe mejne kontrolne točke v teh državah članicah bodo prenehale delovati v takšnem smislu.
(4) Komisija in predstavniki držav članic so pregledali kraje, ki so bili predlagani kot mejne kontrolne točke s tretjimi državami v novih državah članicah, in velja mnenje, da bodo nekateri od teh krajev do pristopa izpolnjevali zahteve EU.
(5) Objavljeni seznam odobrenih mejnih kontrolnih točk je treba prilagoditi, tako da bo upošteval navedeno spremembo položaja, in dodati seznam mejnih kontrolnih točk v novih državah članicah k tistim, ki so določene v Odločbi Komisije 2001/881/ES [2], kakor je bila nazadnje spremenjena z Odločbo Komisije 2003/831/ES [3].
(6) Seznam mejnih kontrolnih točk v Avstriji, Nemčiji in Italiji je treba spremeniti, tako da bo iz njega razvidno prenehanje delovanja nekaterih kopenskih mejnih kontrolnih točk v teh državah članicah.
(7) Seznam novih mejnih kontrolnih točk se lahko kasneje dopolni z dodatnimi točkami v novih državah članicah, ko bodo objekti dokončani in predložene vse potrebne garancije -
SPREJELA NASLEDNJO ODLOČBO:
Člen 1
Priloga k Odločbi Komisije 2001/881/ES se dopolni s seznamom mejnih kontrolnih točk v Prilogi I.
Člen 2
Seznam mejnih kontrolnih točk, naveden v členu 1, bo pregledan do 1. maja 2004, predvsem zato, da se dodajo nove mejne kontrolne točke, ki bodo pripravljene do pristopa, ali da se izbrišejo kakršne koli mejne kontrolne točke, pri katerih rezultat nadzora prenosa Pravnega reda Evropskih skupnosti ni zadovoljiv.
Člen 3
Mejne kontrolne točke v Prilogi II se izbrišejo iz vpisov za Avstrijo, Nemčijo in Italijo v Prilogi k Odločbi Komisije 2001/881/ES.
Člen 4
Ta odločba se uporablja pod pogojem in od dne začetka veljavnosti Pogodbe o pristopu iz leta 2003.
Člen 5
Ta odločba je naslovljena na vse države članice.
V Bruslju, 18. marca 2004

Labels: 10
18
17
6